Елена Джионат

Елена Джионат (рум. Elena Djionat)  — триця, куляньсёрмадей, праваньванстый, «Организация Бессарабских женщин» теевксэнть теиця ды ветий.

Чачсь 1888 иестэ Бозиены велесэ, сестэ сон совиль Российянь империяс.

Елена Джионат кавто иеть тонавтнесь Одессань университетэнь медицинань факультетесэ. 

 Тевензэ 
1917 иень таштамковсто Елена Джионат тейсь-путсь васеньце румынэнь школа Кишиневсо. 1919 иестэ саезь важоди тонавтыцякс, мейле прявтокс ушодома школасо. Тосо важодсь 1935 иенть видс.

Тонавтыцядонь башка сон ульнесь феминистэнь молеманть вейсэндявкссонть виев ломанекс.

1928 иень сундерьковсто Елена Джионат ютавтсь Кишинёвсо покш пуромкс ды тейсь Бессарабонь авань вейсэндявкс.

1927 иень административной реформась максь румынэнь аватненень улемсь политикань эрямосонть, те кепедстясь аваломанень социальной ёрокчинзэ.

1933 иень панжиковонь 18 −19 читнестэ ульнесь ютавтозь васеньце Бессарабонь авань Инекужо, конантень ульнесь тердезь аватне весе Масторстонть. Инекужонть прявтокс стясь Е. Джионат.

Бессарабонь авань вейсэньдявксось сермадынзэ-пурнынзэ вейс ды кандынде Румыниянь инязоронтень II Каролентэень вешема, конасонть энялдасть максомс пешксэ политикань ды гражданонь вейкеньчи весенень, апак вано ава сон эли цёра ломанть, зняро ярмаконзо ды кодамо сюпавчизе. Ды истяжо сынь вейшть ава ломанень тонавтоманть карадоманть менстямонзо.

1936 иеденть мельга важодеманзо ды эрямозо кадовови а содавиксэв Елены Джионат после.

 A Biographical Dictionary of Women’s Movements and Feminismus in Central, Eastern and South Eastern Europe, 19th and 20th Centuries / [Eds.]: De Haan, F. — Daskalova, K.- Loutfi, A. Budapest — New York, Central European University Press 2006. 678 s. ISBN 963-7326-39-1
 Familia Română"

Категория:Куляньсёрмадейть
Категория:Румыниянь вийкирдийть